b"\n_START_ARTICLE_\nGranota \xc3\xa0gil\n_START_SECTION_\nCaracter\xc3\xadstiques\n_START_PARAGRAPH_\n\xc3\x89s una granota d'aspecte \xc3\xa0gil, amb les potes llargues. Mesuren entre 35 i 65 mm de llarg els mascles i entre 40 i 75 mm les femelles. El seu pes varia entre el 6 i els 40 grams els mascles i 11 i 64 grams les femelles. _NEWLINE_T\xc3\xa9 unes potes excepcionalment llargues i gr\xc3\xa0cies a aix\xc3\xb2 \xc3\xa9s capa\xc3\xa7 d'elevar-se diversos metres. \xc3\x89s de color marr\xc3\xb3 p\xc3\xa0l\xc2\xb7lid. Posseeix taques marr\xc3\xb3 fosc en el dors. Es pot distingir als mascles de les femelles per les seves potes posteriors m\xc3\xa9s amples.\n_START_SECTION_\nDistribuci\xc3\xb3\n_START_PARAGRAPH_\n\xc3\x89s com\xc3\xba en el nord, centre i sud d'Europa. A la pen\xc3\xadnsula Ib\xc3\xa8rica es pot trobar nom\xc3\xa9s en regions d'\xc3\x81laba i Navarra. Habitualment es troba en rouredes i sotaboscos ombr\xc3\xadvols al voltant dels 500-600 metres d'altitud, tot i que se'n han trobat exemplars a altituds des del nivell del mar fins als 1.000 metres.\n_START_SECTION_\nReproducci\xc3\xb3\n_START_PARAGRAPH_\nLa granota \xc3\xa0gil s'aparella el mar\xc3\xa7 o a l'abril, per\xc3\xb2 en les zones m\xc3\xa9s meridionals comen\xc3\xa7a l'\xc3\xa8poca de cria durant el febrer. Els ous mesuren entre 1,5 i 2,5 mm de di\xc3\xa0metre, pesen una mitjana de 12,7 mg i s\xc3\xb3n de color marr\xc3\xb3. Al sortir de l'ou, les larves mesuren uns 6,7 mm i s\xc3\xb3n de color fosc, casi negre, amb la part del ventre m\xc3\xa9s clar i la cresta dorsal transl\xc3\xbacida amb taques fosques._NEWLINE_La posta es realitza en una sola massa esf\xc3\xa8rica compacta que es fa en diferents profunditats, sovint enganxada a les branques submergides o vegetaci\xc3\xb3 aqu\xc3\xa0tica. La posta es d'entre 600 i 1.000 ous."